تورکیه‌نین بیروت سفیری چاغاتای ارجیس‌ین اینگیلیس دیلینده چیخان "ده دایلی ایستار" قزئتی‌نین بو گونکو ساییندا " تورک خالقی‌نین 15 ژوئیه ده کی چئوریلیش جهدینه جاوابی دموکراسی‌نین ظفری ایله اولموش‌دور" آدلی مقاله‌سی چیخدی.
مقاله‌سینده تورک خالقی‌نین بوتونلشه‌رک چئوریلیش جهدی‌نین قارشی‌سینی آلدیغینی و جسارتله تانک‌لارین قارشی‌سینا چیخا‌راق دموکراتیک حقوق و آزادلیق‌لارینی قورودوغونو قئید ائدن ارجیس بوتون سیاستچی‌لرین، مئدیا، پولیس و وطن‌پرور عسگرلرین ده چئوریلیش جهدینه قارشی دوردوغونو وورغولادی.
فتح الله چی‌ ترور تشکیلاتی پارالل دؤولت یاپیلانماسینین (فئتو/پ.د.ی معتدل ایسلام ایله دینلراراسی دیالوقون نماینده‌سی اولدوغو ادعاسی‌نین حقیقتی عکس ائتدیرمه‌دیگینی قئید ائدن ارجیئس: "فئتونون مقصدی‌نین گیزلینجه دؤولت اورقان‌لارینا سیزا‌راق اؤز گیزلی مکانیزمینی یاراتماق اولدوغونو" یازیر.
ارجیئس مقالسینده 100-دن چوخ اؤلکه‌ده مکتبی اولان بو تشکیلاتین تکجه تورکیه اوچون دئییل، دونیا میقیاسیندا فعالیت گؤستردیک‌لری دیگر اؤلکه‌لر اوچون ده "گئرچک بیر تهلوکه‌سیزلیک تهدیدی" یاراتدیغینی بیلدیریر.
سفیر فیکرینه بئله داوام ائدیر: " گولن 30 ایلدن اوزون مدت‌دیر داوامچی‌لارینا پارالل دؤولت یاپیلانماسی قورا‌راق دموکراتیک سئچکی‌لرده سئچیلن حکومتی دئویرمک مقصدیله تورکیه‌نین اوردوسو، عدلیه‌سی و دیگر بوتون دؤولت اورقان‌لارینا سیزماغی تبلیغ ائدیر. چئوریلیش جهدینده ایشتیراک ائدن حربی رسمی‌لرین ایفاده‌لری و دقته لاییق اولان بیر چوخ دلیل 15-16 ژوئیه ده کی دؤولت چئوریلیشی جهدی‌نین آرخاسین‌داکی آدین فتح الله گولن اولدوغونو آچیق شکیلده گؤستریر. ثبوت‌لارین دا گؤستردیگی کیمی، دؤولت چئوریلیشی جهدینی ایداره ائدن شخص – فتح الله گولن محاکمه اولونما‌لی‌دیر".
بیروت سفیری ارجیسین مقاله‌سی: "بو گون تورک خالقی یاخین تاریخده گؤرونمه‌میش شکیلده بیر آرایا گلدی. تورک میلتی‌نین 15 ژوئیه ده کی چئوریلیش جهدینه جاوابی دموکراتیانین ظفری ایله اولدو" ایفاده‌لری ایله بیتیر.
